text: [{"text_idx": "#000002", "text": "Sheena Ngoc Nguyen, kalla\u00f0 Chloe, var ein av teimum 212 ba\u0301tsflo\u0301ttafo\u0301lkunum, sum f\u00f8royski skiparin, Pa\u0301ll Jensen, bjarga\u00f0i i\u0301 su\u00f0urkinesiska havinum a\u0301 veg millum Vietnam og Bangkok a\u0301 jomfru\u0301fer\u00f0 vi\u00f0 fraktskipinum Alice Riis i\u0301 1987, ta\u0301 Chloe bara var tvey a\u0301ra gomul."}, {"text_idx": "#000003", "text": "- F\u00f8royar hava eitt serligt pla\u0301ss i\u0301 mi\u0301num hjarta, ti\u0301 hi\u00f0ani kom ma\u00f0urin, sum kom at broyta mi\u0301tt li\u0301v fyri allar ti\u0301\u00f0ir. Eg var bara tvey a\u0301ra gomul ta\u0301, eg vaks upp sum vietnamesiskt flo\u0301ttarfo\u0301lk i\u0301 USA, og visti ikki um hendingina, fyrrenn eg var\u00f0 vaksin."}, {"text_idx": "#000004", "text": "- Mamma mi\u0301n var so traumatisera\u00f0 av hesum, og fekk ikki seg sja\u0301lva til at grei\u00f0a m\u00e6r fra\u0301 um hendingina, fyrrenn eg var vaksin. Heldur ikki h\u00f8vdu vit nakran sum helst kunnleika um skiparan, Pa\u0301ll Jensen."}, {"text_idx": "#000006", "text": "- Eg leg\u00f0i u\u0301t a\u0301 eina fer\u00f0 at finna hann fyri 7 a\u0301rum si\u0301\u00f0an. Og vi\u00f0 no\u0301gvari hja\u0301lp og hepni og veglei\u00f0ing fra\u0301 almennum stovnum og maritimum s\u00f8gufr\u00f8\u00f0ingum, hepna\u00f0ist m\u00e6r at finna r\u00e6tta samanhangin, sigur Chloe, sum eisini vitja\u00f0i i\u0301 Svendborg, har Alice Riis var skra\u0301sett, ti\u0301verri vo\u0301ru 4 av 6 av donsku manningini a\u0301 Alice Riis dey\u00f0ir ta\u0301."}, {"text_idx": "#000007", "text": "- Eg fekk so samband vi\u00f0 do\u0301ttir Pa\u0301ll Jensen, Rannfri\u0301 Vang. Fra\u0301 ti\u0301 l\u00f8tu broyttist mi\u0301tt li\u0301v fyri alti\u0301\u00f0. Hon og hennara to\u0301ku i\u0301mo\u0301ti m\u00e6r vi\u00f0 opnum \u00f8rmum og gj\u00f8rdust mi\u0301n f\u00f8royska familja, sigur Chloe, sum kallar Rannfri\u0301 \u201csystir\u201d."}, {"text_idx": "#000008", "text": "- Nu\u0301 Mitchell og eg fyrireika\u00f0u at giftast, to\u0301ku vit avger\u00f0 um at ver\u00f0a vi\u0301gd i\u0301 Havn. Hetta var ikki bara ti\u0301, at vit vildu giftast i\u0301 einum v\u00f8krum umhv\u00f8rvi, ta\u00f0 er meira ta\u00f0 at bera mannin inn i\u0301 f\u00f8vningin a\u0301 mi\u0301ni ny\u0301funnu familju, so vit saman eisini kunnu ha\u0301ti\u0301\u00f0arhalda ta\u00f0 samband og tann k\u00e6rleika, sum hevur broytt li\u0301v mi\u0301tt fyri allar ti\u0301\u00f0ir."}, {"text_idx": "#000009", "text": "- Vit eru \u00e6viga takksom fyri eitt i\u0301t\u00f8kiligt minni um okkara hju\u0301nalagslyfti a\u0301 hesum heilt serliga sta\u00f0i, sum ty\u0301\u00f0ir so o\u0301metaliga no\u0301gv fyri okkum, seg\u00f0i Chloe millum anna\u00f0 i\u0301 einum br\u00e6vi til borgarstjo\u0301ran i\u0301 Havn, He\u00f0in Mortensen, sum vi\u0301gdi tey b\u00e6\u00f0i i\u0301 Boysensgar\u00f0i i\u0301 morgun."}, {"text_idx": "#000011", "text": "Ta\u00f0 hepna\u00f0ist ikki Chloe at hitta Pa\u0301ll Jensen. Pa\u0301ll doy\u00f0i longu i\u0301 2013. Men hon setti s\u00e6r kortini fyri at hitta familjuna og vitja\u00f0i i\u0301 ti\u0301 sambandi i\u0301 2017, ta\u0301 hon eisini vitja\u00f0i a\u0301 gr\u00f8vini hja\u0301 Pa\u0301lli. Men hetta gj\u00f8rdist ikki endin a\u0301 s\u00f8guni, ti\u0301 i\u0301 dag sto\u0301\u00f0 hon bru\u0301\u00f0ur i\u0301 Boysensgar\u00f0i og var\u00f0 vi\u0301gd si\u0301num Mitchell \u2013 av vinmanni Pa\u0301lls, He\u00f0ini Mortensen, borgarstjo\u0301ra."}, {"text_idx": "#000012", "text": "- This is the stuff dreams - and movies - are made of, seg\u00f0i ein ta\u0301rav\u00e6ttur u\u0301tlendskur a\u0301sko\u00f0ari a\u0301 bo\u0301kahandilshorninum, ta\u0301 fo\u0301lk fo\u0301ru u\u0301raftur Boysensgar\u00f0i."}, {"text_idx": "#000014", "text": "EysturkommunaKunnger\u00f0 um broyting av by\u0301arskipanini\nBeina burt koppsetingarevni fyri milliardir\nJavnst\u00f8\u00f0unevndin: R\u00e6\u00f0isr\u00e6tturin skal liggja hja\u0301 kvinnuni\nVir\u00f0isl\u00f8n M. A. Jacobsens og barnamentanarhei\u00f0ursl\u00f8nin handa\u00f0ar ho\u0301skv\u00f8ldi\u00f0\nKonfirmantar i\u0301 Argja kirkju sunnudagin\nSlapp ikki at keypa i\u0301 Ru\u0301suni - Bru\u0301kti har\u00f0skap mo\u0301ti starvsfo\u0301lki"}, {"text_idx": "#000017", "text": "Javnst\u00f8\u00f0unevndin: R\u00e6\u00f0isr\u00e6tturin skal liggja hja\u0301 kvinnuni"}, {"text_idx": "#000019", "text": "Konfirmantar i\u0301 Argja kirkju sunnudagin"}, {"text_idx": "#000020", "text": "Slapp ikki at keypa i\u0301 Ru\u0301suni - Bru\u0301kti har\u00f0skap mo\u0301ti starvsfo\u0301lki"}]